**Kommunedelplan for sykkelekspressveg i Kristiansand**

Planid:1402

Kristiansand kommune

Forslagstiller: Statens vegvesen Region Sør

Dato for siste revisjon: 26.05.2015

Kommunestyrets /bystyrets vedtak: 16.09.2015

**Formål**

Kommunedelplanen omfatter sammenhengende sykkelekspressveg fra Dyreparken til Andøykrysset. Planen avklarer på et overordnet nivå trasé for fremtidig sykkelekspressveg. Planen fastsetter et båndlagt areal for å unngå at det etableres tiltak i nærheten av traseen som kan være til hinder for videre planlegging og bygging av sykkelanlegget.

**§1 Rettsvirkninger av kommunedelplanen (pbl §11-6)**

Kommunedelplanen fastsetter fremtidig arealbruk og er bindende for nye tiltak eller utvidelse av eksisterende tiltak som nevnt i § 1-6 i Plan- og bygningsloven. Tiltak etter § 1-6 må ikke være i strid med planens arealformål og bestemmelser. Kommunedelplanen gjelder foran vedtatte reguleringsplaner med unntak av

* E18 Håneskrysset, planid 1353
* E18 Ny Varoddbrua, planid 1314
* Fv 456/457 Vågsbygdveien/Holskogveien, planid 1292
* Rv 456 Kolsvika – Hannevikdalen, planid 1087
* Rv 456 Hannevika – Lumberkrysset, planid 1134
* E18/E39 Gartnerløkka – Meieriet, planid 1380

**§2 Plankrav**

Tiltak som nevnt i plan- og bygningslovens § 20-1 første ledd bokstav a, b, d, f, g, k, l og m kan ikke finne sted før det foreligger reguleringsplan.

**§ 3 Bestemmelser til samferdselsanlegg og teknisk infrastruktur (pbl § 11-7 nr.2)**

Planen viser arealformål avsatt til samferdselsanlegg og teknisk infrastruktur, underformål hovednett for sykkel.

I arealene inngår tovegs sykkelveg med fortau med unntak av Tordenskjolds gate. Det skal utarbeides en gatebruksplan for Tordenskjolds gate som skal avklare bruk av gategrunn, prinsipper for avkjørsler o.l.

**§ 4 Generelle bestemmelser (pbl § 11-9)**

**§ 4.1 Forhold som skal avklares og belyses i reguleringsplaner (pbl § 11-9 nr. 8)** Utformingen av strekningene skal detaljeres gjennom utarbeidelse av reguleringsplaner. Oppfølgningspunkter som følger av konsekvensutredningen til de enkelte strekningene i kommunedelplanen skal avklares nærmere og ivaretas i reguleringsplan.

**§ 4.2 Utforming (§§ 11-9 nr. 6 og 11-10 nr.2)**

Formingsprinsipper for sykkelekspressvegen i Kristiansand, skal være førende for nye reguleringsplaner, tekniske planer og bygging av tiltak innenfor kommunedelplanens hovedformål.

**§ 4.3 Miljøkvalitet (pbl § 11-9 nr. 6 og 8.)**

Det settes krav til miljøkvalitet i videre planlegging, og at det utarbeides en plan for å sikre at føringer og krav for det ytre miljøet blir ivaretatt på en systematisk måte i den videre detaljering og prosjektering.

**§ 4.4**

Søknader om tiltak som ligger innenfor båndleggingssonen skal forelegges Kristiansand kommune og Statens vegvesen for uttalelse før vedtak fattes.

Godkjent av Bystyret i Kristiansand den 16.09.2015 som sak nr. 129.

Ordfører i Kristiansand